**Mór Városi Önkormányzat Képviselő-testületének**

**29/2020. (VII.2.) önkormányzati rendelete**

**Mór Városi Önkormányzat 2019. évi**

**költségvetésének végrehajtásáról**

Mór Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, Magyarország helyi önkormányzatairól szóló 2011. évi CLXXXIX. törvény 120. § (1) bekezdés a) pontjában biztosított véleményezési jogkörében eljáró Pénzügyi Bizottság, továbbá a Településfejlesztési Bizottság, az Oktatási, Kulturális és Sport Bizottság, a Szociális és Egészségügyi Bizottság véleményének kikérésével a következőket rendeli el:

**1. §** (1) A Képviselő-testület – 2019. december 31-i állapotnak megfelelően az időközben szükségessé vált költségvetési kapcsolatokból származó források előirányzat változásait tudomásul véve - az önkormányzat 2019. évi költségvetésének módosított előirányzatát és teljesítési főösszegét az e rendeletben foglaltak szerint hagyta jóvá.

(2) Az önkormányzat Képviselő-testülete a 2019. évi költségvetés végrehajtásáról szóló zárszámadást

* + - * 1. 8.827.567 eFt Módosított bevétellel
        2. 5.661.020 eFt Teljesített bevétellel
        3. 8.827.567 eFt Módosított kiadással
        4. 4.832.889 eFt Teljesített kiadással
        5. 828.127 eFt Módosított költségvetési maradvánnyal

hagyta jóvá.

(3) A (2) bekezdésben megállapított költségvetési bevételeket és költségvetési kiadásokat előirányzat-csoportok, azon belül kiemelt előirányzatok szerinti bontásban önkormányzati szinten, továbbá a finanszírozási célú műveletek bevételeit és kiadásait, valamint mindezek 2019. évi végrehajtását az 1. melléklet szerint hagyta jóvá a képviselő-testület.

(4) Az önkormányzat, a Móri Polgármesteri Hivatal és az önkormányzat által irányított költségvetési szervek költségvetési bevételeit és költségvetési kiadásait költségvetési szervenként előirányzat-csoportok, azon belül kiemelt előirányzatok szerinti bontásban, továbbá mindezek 2019. évi végrehajtását a 2-8. melléklet részletezi.

(5) Az önkormányzat tartalékait a 9. melléklet részletezi.

(6) Mór Városi Önkormányzat 2019. évi európai uniós forrásból finanszírozott támogatással megvalósuló programjai, projektekjei kiadásait, valamint az önkormányzat ilyen projekthez történő hozzájárulását a 10. mellékletben foglaltak szerint hagyta jóvá a képviselő-testület.

(7) Az önkormányzat 2019. évi felhalmozási költségvetését, annak finanszírozását és végrehajtását kiemelt előirányzatok, azon belül kormányzati funkció, feladat bontásban, elkülönítetten az európai uniós forrásból finanszírozott támogatással megvalósuló programok, projektek kiadásait, valamint az önkormányzat ilyen projekthez történő hozzájárulását a 11. melléklet részletezi.

(8) A képviselő-testület az önkormányzat által közfoglalkoztatási jogviszonyban foglalkoztatottak, valamint a Móri Polgármesteri Hivatal és az önkormányzat által irányított költségvetési szervek 2019. évi engedélyezett létszámát a 12. mellékletben foglaltak szerint hagyta jóvá.

(9) Az önkormányzat adósságot keletkeztető ügyletekből és kezességvállalásokból fennálló kötelezettségeit a 13. melléklet szerint fogadta el a képviselő-testület.

(10) Az önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a 14. melléklet tartalmazza.

(11) Az önkormányzat államháztartáson belülre és kívülre nyújtott 2019. évi működési és felhalmozási célú támogatásait a 15-16. melléklet mutatja be.

(12) Az önkormányzat azon fejlesztési céljait, amelyek megvalósításához adósságot keletkeztető ügylet válhat szükségessé, a 17. melléklet tartalmazza.

(13) Az önkormányzat 2019. évi maradványának elszámolását a 18. melléklet szerint fogadta el a képviselő-testület.

(14) Az önkormányzat 2019. évi vagyonkimutatását a 19. melléklet részletezi.

(15) Az önkormányzat konszolidált mérlegét, konszolidált eredménykimutatását a 20-21. melléklet szerint hagyta jóvá a képviselő-testület.

(16) A költségvetési törvény által előírt elszámolást a központi költségvetési forrásokról a 22-23. mellékletekben foglaltak szerint fogadta el a képviselő-testület.

(17) Az önkormányzat bevételeit és kiadásait kötelező, önként vállalt és államigazgatási feladatok szerinti bontásban önkormányzati szinten a 24. melléklet szerint hagyta jóvá a képviselő-testület.

**2. §** Ez a rendelet a kihirdetést követő napon lép hatályba.

Fenyves Péter Dr. Kovács Zoltán

polgármester jegyző

Záradék:

A rendeletet 2020. július 2. napján kihirdettem.

Dr. Taba Nikoletta

aljegyző